Hans Børli

Hans Børli (født 8. desember 1918 i Eidskog, død 26. august 1989 på Skotterud i Eidskog) var en norsk lyriker.


== Forfatterskap ==
I sine første diktsamlinger skrev han i en tradisjonalistisk retning, med vers og rim. Etter hvert beveget han seg i en mer modernistisk retning med frie dikt.  
Børli kom til verden på husmannsplassen  Oppistun i et samfunn preget av et avgrunnsdypt skille mellom de som eide jorden, og de som arbeidet på den. Børlis slekt var husmenn, og mange av hans tidlige dikt er preget av det han selv kalte «tusen års trellehat». Selv sa han: «Jeg er den beste tømmerhoggeren blant norske lyrikere, og den beste lyrikeren blant norske tømmerhoggere.» Han mislikte merkelappen «skogens dikter», for han følte han ikke hørte hjemme noe sted, hverken i skogen eller på forlagsfest i Oslo.Han arbeidet hele sitt yrkesaktive liv som tømmerhogger og var forfatter i tillegg. Børlis utgangspunkt var skogen og livet der, i diktingen var han også opptatt av politikk og i økende grad eksistensielle problem som angst, tro og død. Han er først og fremst kjent som lyriker, men han skrev også romaner, noveller og skuespill. 
Enkelte av hans dikt er tonesatte, slik som «Skoging» (av Jack Roberth) og «Vesle Ka'l» (av Finn Ludt). I 2009 kom cd'en Junikveld med musikk av Svein Olav Blindheim, og i 2013 ga Erik Lukashaugen ut albumet Av en sliters memoarer, med 13 tonesatte Børli-dikt.
Hans dikt er oversatt til flere språk, blant annet russisk, engelsk og tsjekkisk.Børli ble tildelt en rekke litterære priser, blant annet Kritikerprisen for Isfuglen i 1970 og Doblougprisen for 1972. I tillegg ble han nominert til Nordisk råds litteraturpris i 1972. Børlis fødested Oppistun Børli er bevart og brukes til kulturarrangement til minne om ham.


== Priser og utmerkelser ==
1951 – Aschehougs jubileumspris
1962 – Sarpsborgprisen
1963 – Gunnar Larsens Minnepris
1963 – Eidskog kommunes hedersgave
1964 – Glåmdalens kulturpris
1965 – Dagbladets lyrikkpris
1965 – Eidskog kommunes hedersgave
1970 – Kritikerprisen
1972 – Nominert til Nordisk råds litteraturpris for diktsamlingen Isfuglen
1972 – Språklig samlings litteraturpris
1972 – Doblougprisen
1974 – Mads Wiel Nygaards legat
1977 – Ønskediktprisen
1978 – Eidskog kommunes kulturpris
1982 – Fritt Ords honnør
1982 – Arbeidern Forlags kulturpris
1984 – Fylkeslaget Vardens pris
1984 – Hedmark fylkeskommunes kulturpris
1986 – Hedersmedlem i Skogbruksforeningen
Deltagermedaljen for krigsinnsats i 1940
Krigspensjon for grenselosvirksomhet under andre verdenskrig


== Verk ==
Bøkene er kommet ut på Aschehoug hvis ikke annet er nevnt.


=== Diktsamlinger ===
1945 – Tyrielden
1947 – Villfugl
1949 – Men støtt kom nye vårer
1952 – Likevel må du leve
1954 – Ser jeg en blomme i skogen
1957 – Kont-Jo	(Tiden Norsk Forlag, Oslo)
1958 – Dagene
1960 – Jeg ville fange en fugl
1962 – Ved bålet
1964 – Hver liten ting
1966 – Brønnen utenfor Nachors stad
1969 – Som rop ved elver
1970 – Isfuglen
1972 – Kyndelsmesse
1974 – Vindharpe
1976 – Vinden ser aldri på veivisere
1979 – Når kvelden står rød over Hesteknatten
1981 – Dagen er et brev
1981 – Landskap (med en fortelling) (Kulturfondet for Värmland-Hedmark)
1982 – Dagene går mot vest	(Kulturfondet for Värmland-Hedmark)
1984 – Frosne tranebær
1989 – Vandring i grenseskog, med akvareller av Arne Martinsen, eget forlag
1991 – Tankestreif, aforismer, skisser og notater i kladdebokform (utgitt posthumt)
1991 – Etterlatte dikt (utgitt posthumt)
1995 – Samlede dikt


=== Romaner og fortellinger ===
1946 – Han som valte skogen, roman
1948 – Det small et skott, 11 fortellinger
1951 – Sølv og stål, roman
1953 – Under lomskriket, roman
1987 – Tusseleiken, fortellinger og skisser (Eidskog Kulturforlag, Eidskog)
1988 – Med øks og lyre. Blar av en tømmerhuggers dagbok, selvbiografisk bok
1991 – Smykket fra slagmarken, roman


=== Skuespill ===
Elskovsinnvielse i Casanovas fotspor, folkekomedie i 3 akter. Uroppført i Eidskog 1988.


=== Diskografi ===
AlbumHans Børli leser egne dikt (1969)
Ved kvilvarmen (1979), med Juel Stubberud & Svein Ole Rundgren
Dikt i utvalg (1998)
Hans Børli leser 24 egne dikt (2008)
Junikveld (2009), med Svein Olav Blindheim


== Litteratur ==
Truls Gjefsen: Syng liv i ditt liv: Hans Børlis liv og diktning, Aschehoug 1998, ny utg. 2004


== Referanser ==


== Eksterne lenker ==
(en) Hans Børli – kategori av bilder, video eller lyd på Commons 
(en) Hans Børli på Internet Movie Database 
(no) Hans Børli hos Nationaltheatret 
(no) Hans Børli selskapet
(no) NRK: Lydfiler med Hans Børli
(no) Hans Børli i NRK Forfatter
(no) Digitaliserte bøker av Hans Børli og om Hans Børli i Nasjonalbiblioteket.